Risa Wataya
<s>Risa Wataya (Kjoto, 1984), japanska spisateljica.</s>

<s>Život 
Rođena je u Kjotu 1984. godine, majka joj je bila sveučilišna profesorica engleskog jezika, a otac joj je radio u tvrtki odjeće.</s>

<s>Sa sedamnaest godina, za vrijeme školskih praznika je napisala novelu Install, rekavši roditeljima da je pripremala prijemne ispite za univerzitet.</s><s>To prvo djelo joj je donijelo nagradu Bungei i s time je postala najmlađa dobitnica nagrade, a uz to je pratilo i imenovanje za uglednu nagradu Mishima.</s><s>Nakon mature na kjotskoj gimnaziji Murasakino, studirala je na Univerzitetu Waseda u Tokiju.</s>

<s>Tokom druge godine studija (2003) napisala je roman Poziv na šutanje nogom, koji je krajem iste godine odnio najpoznatije japansko književno priznanje, nagradu Akutagawa zajedno s djelom još jedne mlade autorice, Hitomi Kanehara.</s><s>Te godine je, s devetnaest godina, Risa Wataya postala najmlađa autorica koja je dobila ovu nagradu.</s><s>Roman će kasnije bit prodan u više od milijun primjeraka.</s><s>S time, Wataya i Kanehara mogu se računati kao prvi autori koji su se pojavili na sceni iz generacije koja je slijedila japanski ekonomski balon i odrasla u godinama krize.</s><s>Poslije nagrade Akutagawa jedno vrijeme je napustila pisanje, radeći na raznim mjestima u Kjotu, uključujući na prodaji odjeće u robnoj kući i usluzi kao hotelska konobarica.</s><s>Diplomirala je na Pedagoškom fakultetu, na Odsjeku za japansku književnost, s diplomskim radom posvećenim analizi Dazajeve priče Trči, Melos!.</s>

<s>Na književnu scenu vratila je se 2007. knjigom Pokloniti san, a 2010. njezin četvrti roman Tresi se koliko hoćeš postao je bestseler u Japanu.</s><s>Godine 2011. bila je na čitateljskoj turneji u Njemačkoj na poziv književnog festivala Hamburg Harbourfront, pri čemu je bila gost na Međunarodnom festivalu literature u Berlinu.</s><s>Sljedeće godine je objavila roman Šteta (2012), dobitnik Nagrade Kenzaburō Ōe.</s><s>U 2014. godini je stupila je u brak iz kojeg se krajem 2015. rodilo prvo dijete.</s>

<s>Njezina djela su višekrat adaptirana za film i za televiziju, počevši od 2004. kada je izašla adaptacija njezinog debitantskog djela.</s><s>Nešto značajniji je bio dugovečernjak Tremble All You Want (2017), izrežirala Akiko Ôku, koji je prikazan na Međunarodnom filmskom festivalu u Tokiju i osvojio nagradu publike.</s>

<s>Njezina djela su prevedena na njemački (2007), talijanski (2006-2007), francuski (2005-2006), tajlandski, korejski i engleski (2012), dok izdavaštvo na srpskohrvatskim jezicima u 2022. još uvijek ju ne poznaje.</s>

<s>Djela 
Jedan od glavnih utjecaja na njezino pisanje je Osamu Dazai, autora kojeg je poznavala iz ranih godina, a potom među omiljenim autorima Wataya je spomenula Junota Díaza i Harukija Murakamija.</s><s>Njezina djela se pokazuju kao briljantne komedije satkane intimističnom i hladnim humorom, imaju uvid na životne luzere i autsajdere što se u književnosti prevodi likom anti-heroja.</s><s>Upotrebljavajući vrlo konkretan i realističan jezik, pripovjedač gleda na zbilju bistrinom i bez samosažaljenja, posmatrajući na taj način surovost ljudskih odnosa.</s><s>Wataya nerijetko se bavi problematičnosću intimizma u nekim tipično japanskih društvenih fenomena (otaku, aidoru) i prikazuje latentne oblike protesta mladih usred ekonomske krize u Japanu tokom 90-ih, tako svraćajući pažnju na duhovne implozije i na dugotrajno sazrijevanje svoje generacije.</s>

<s>Lista objavljenih fikcija
 Install (2001)
 Poziv na šutanje nogom (2003)
 Pokloniti san (2007)
 Tresi se koliko hoćeš (2010)
 Šteta (2011)
 Otvori! (2012)
 Ljuti okus đinđera (2012)
 Slomljeno srce (2013)
 Igra zemlje (2013)
 Garderoba (2015)
 Kjoto na dlanu (2016)
Pridrži me (2017)
 Traka svijesti (2017)
 Samo sirovo (2019)</s>

<s>Nagrade 
 2001 – Nagrada Bungei za novelu Install
 2003 – Nagrada Akutagawa za roman Poziv na šutanje nogom
 2012 – Nagrada Kenzaburō-Ōe za roman Šteta</s>

<s>Filmske adaptacije 
 Insutôru (2004), režija Kei Kataoka.</s><s>Yume wo ataeru (2015–), miniserija za televiziju.</s><s>Tremble All You Want (2017), režija Akiko Ôku.</s><s>Hold Me Back (2020), režija Akiko Ôku.</s><s>Unlock Your Heart (2021), režija Rin Shutô.</s>

<s>Spoljašne veze 
   Sažete knjige spisateljice.</s>

<s>Bilješke</s>

<s>Izvori</s>

<s>Bibliografija</s>

<s>Japanski pisci</s>

